పరుచూరి పలుకులలో భాగంగా పరుచూరి గోపాలకృష్ణ సూపర్స్టార్ కృష్ణపై తనకున్న అభిమానాన్ని వెల్లడించారు. కృష్ణ గారు గొప్ప వ్యక్తి అని, సినిమాల్లోకి వచ్చిన తొలినాళ్లలో ఆయన చేసిన మేలును జన్మలో మరచిపోలేను అని గోపాలకృష్ణ అన్నారు. ఈ సందర్బంగా ఎన్టీఆర్ గారిని కూడా గుర్తు చేసుకున్నారు పరుచూరి. అన్న ఎన్టీఆర్ మాకు పరుచూరి బ్రదర్స్ అని నామకరణం చేసి ఆశీర్వాదం అందించగా.. కృష్ణ మాకు చేయూతనిస్తూ ముందుకు తీసుకెళ్లారు అని అన్నారు."దాదాపు మూడున్నర దశాబ్దాల క్రిందట కృష్ణ నటించిన 'బంగారు భూమి' సినిమాలకు రైటర్గా పనిచేశాను. అందులో కృష్ణ, శ్రీదేవిలపై ఓ డైలాగ్ రాయగా ఆ డైలాగ్ కృష్ణ దృష్టిని ఆకర్షించింది. 'పద్మా.. మనిషిని నమ్మితే మన నోట్లో మన్ను కొడతాడు. అదే.. మట్టిని నమ్మితే మన నోట్లో ముద్ద పెడుతుంది. ఆ మట్టికి నమస్కారం చేసి కొబ్బరికాయ కొట్టు' అనే ఈ డైలాగ్ను షూటింగ్ స్పాట్లో చెప్పేసిన కృష్ణ.. షూట్ అయిపోగానే ఈ డైలాగ్ రాసిందెవరు అని యూనిట్ని అడిగాడట. దానికి వారు ఉయ్యురు లెక్చరర్ అనే సమాధానం చెప్పారట. దీంతో వెంటనే కృష్ణ.. అతను చాలా దీర్ఘంగా అలోచించి ఈ డైలాగ్ రాసాడని వారితో చెప్పారట" అని ఆనాటి సందర్భాన్ని గుర్తుచేశారు  గోపాలకృష్ణ.   ‘
paruchuri palukulalo bhagamga paruchuri gopalakrishna superstar krushnapai tanakunna abhimaanaanni velladinchaaru. krishna gaaru goppa vyakti ani, cinemalloki vachina tolinaallalo aayana chesina melunu janmalo marachipolenu ani gopalakrishna annaru. ee sandarbangaa ntr gaarini kuudaa gurtu chesukunnaru paruchuri. anna ntr maaku paruchuri bradars ani namakaranam chesi aasiirvaadam andinchagaa.. krishna maaku cheyuutanistuu munduku teesukellaaru ani annaru."daadaapu moodunnara dasaabdaala krindata krishna natinchina 'bangaaru bhoomi' sinimaalaku raitarga panichesaanu. andulo krishna, sridevilapai oo dailag rayaga aa dailag krishna drushtini aakarshinchindi. 'padma.. manishini nammithe mana notlo mannu kodataadu. adhe.. mattini nammithe mana notlo mudda pedutundi. aa mattiki namaskaram chesi kobbarikaya kottu' ane ee dailagnu shooting spatlo cheppesina krishna.. shoot aipogane ee dailag rasindevaru ani unitni adigadata. daaniki vaaru uyyuru lecturer ane samadhanam chepparata. deentho ventane krishna.. atanu chala deerghamgaa alochinchi ee dailag rasadani vaaritho chepparata" ani aanaati sandarbhaanni gurtuchesaaru  gopalakrishna.   ‘